
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 444 


11 Ιουνίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση και προκήρυξη διενέργειας των ερευνών επί 
του ζωικού και φυτικού κεφαλαίου έτους 1996 .. 1 
Έγκριση και προκήρυξη διενέργειας των ερευνών 

ΡΒΟΟΟΟΜ . 2 

Μεταβολή της καθ' ύλην αρμοδιότητας της ΔΟΥ 

Ύδρας . 3 

Τρόπος υπολογισμού και διανομής του προβλεπόμε- 
νου στην παρ. 7 του άρθρου 27 του Ν. 2166/1993 

ποσού, δικαιούχοι και άλλες λεπτομέρειες. 4 

Συγκρότηση Γραφείων στη Δ/νση Σπουδών Δ.Ε. του 

ΥΠΕΠΘ . 5 

Μετεγγραφές σπουδαστών Τ.Ε.Ι. Εσωτερικού . 6 

Τροποποίηση του πρώτου εδαφίου της παρ. 1 του άρ¬ 
θρου 6 του καταστατικού το κλάδου σύνταξης του 

ΤΣΕΥΠ Αθηνών . 7 

Αύξηση του παρεχομένου εφάπαξ βοηθήματος από το 

Ταμείο Προνοίας Δικηγόρων Κερκύρας . 8 

Αύξηση των συντάξεων του Ταμείου Επικουρικής 
Ασφάλισης και Πρόνοιας Προσωπικού Ελληνικής 
Ραδιοφωνίας - Τηλεόρασης και Τουρισμού (Τ.Ε.- 

Α.Π.Π.Ε.Ρ.Τ.Τ.) . 9 

Έγκριση του Ειδικού Κανονισμού Λιμένα Κέρκυρας με 
αριθ. 51 «Περί των τεχνικών χαρακτηριστικών των 
λαντζών Λιμένα Κέρκυρας» .10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 10465/Γ-286 (1) 

Έγκριση και προκήρυξη διενέργειας των ερευνών επί του 
ζωικού και φυτικού κεφαλαίου έτους 1996. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 


β. Του Νόμου 1558/85 «περί κυβερνήσεώς και κυβερ¬ 
νητικών οργάνων» και του άρθρου 27 του Ν. 2081/92. 

γ. Του άρθρου 9 του Ν. 2392/96 «Πρόσβαση της Γενι¬ 
κής Γραμματείας Εθνικής Στατιστικής Υπηρεσίός της Ελ- 
λάδσς (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

2. Τις Οδηγίες του Συμβουλίου της Ε.Ε. με αριθμούς 
73/132/15.5.73, 78/53/19.12.77, 81/488/30.6.81,76/ 
630/20.7.76, 82/177/22.3.82, 76/625/20.7.76, 81/ 
1015/15.12.81 και 86/625/18.12.86 και τους Κανονι¬ 
σμούς του Συμβουλίου της Ε.Ε. με αριθμούς 357/79 της 
5ης Φεβρουάριου 1979, 38719/81 της 21ης Δεκεμβρίου 
1981, 837/90 της 26ης Μαρτίου 1990 και 959/93 της 
5ης Απριλίου 1993, για τη διενέργεια των ερευνών. 

3. Την απόφαση του Συμβουλίου της Ευρωπαϊκής Ένω¬ 
σης υπ’ αριθ. 85/ΕΟΚ/16.7.85 σχετικά με την αναδιάρ¬ 
θρωση του συστήματος των γεωργικών στατιστικών ερευ¬ 
νών στην Ελλάδα, όπως αυτή τροποποιήθηκε με τις υπ’ 
αριθ. 90/386/ΕΟΚ/16.7.90 και 92/582/ΕΟΚ/14.12.92 
όμοιες αποφάσεις. 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού της Γ.Γ. ΕΣΥΕ (ειδ. Φορέα 13-610 και στον ΚΑΕ 
5329) ύψους 175.600.000, δρχ. για το οικονομικό έτος 
1996, και οι έρευνες χρηματοδοτούνται από την Ευρω¬ 
παϊκή Κοινότητα σε ποσοστό 75% της εν λόγω δαπάνης. 

5. Τη σχετική εισήγηση υπ’ αριθ. ΣΤ 352/28.2.96 του 
Τμήματος Ζωικού κςι Φυτικού Κεφαλαίου της Δ/νσης 
Πρωτογενούς Τομέα της Γ.Γ. ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια μέσα 
στο 1996 από το Τμήμα Στατιστικών Ζωικού και Φυτικού 
Κεφαλαίου της Δ/νσης Πρωτογενούς Τομέα της Γ.Γ. 
ΕΣΥΕ, των ερευνών επί του ζωικού κεφαλαίου βοοειδών, 
χοίρων, προβάτων και αιγών, της ετήσιας έρευνας οπωρο- 
φόρων δένδρων, της ετήσιας έρευνας αμπελουργικών 
καλλιεργειών, της ετήσιας έρευνας σιτηρών και της ετή¬ 
σιας έρευνας φυτικών προϊόντων εκτός σιτηρών (καπνός, 
βαμβάκι, κ.λπ.). 

2. Οι ανωτέρω έρευνες διενεργούνται μέσα στα πλαίσια 
παράλληλων ερευνών των Χωρών - Μελών της Ε.Ε. με με¬ 
θόδους και πρότυπα που έχουν καθοριστεί από την Κσινό- 
τητα και έχουν προσαρμοστεί κατάλληλα στις εθνικές μας 
συνθήκες. 

3. Σκοπός των ερευνών είναι: 

α) Για τις έρευνες επί του ζωικού κεφαλαίου βοοειδών, 
χοίρων, προβάτων και αιγών, η συλλογή στοιχείων για τη 
μελέτη του ζωικού κεφαλαίου των ανωτέρω ειδών ζώων 
και για την κατάρτιση προβλέψεων για την ακαθάριστη εγ¬ 
χώρια παραγωγή αυτών, βάσει των αποτελεσμάτων των 
ερευνών και άλλων διαθέσιμων στοιχείων. 

β) Γ ια την ετήσια έρευνα οπωροφόρων δένδρων, η συ¬ 
γκέντρωση στοιχείων από τις εκμεταλλεύσεις επί της συ¬ 
νολικής γεωργικής έκτασης της χώρας, η οποία καλλιερ¬ 
γείται με μηλιές, αχλαδιές, ροδακινιές, πορτοκαλιές, βε- 
ρυκοκιές, λεμονιές, μικρόκαρπα εσπεριδοειδή και κερα¬ 
σιές, της πυκνότητας φύτευσής τους, της παραγωγής 
τους, των καλλιεργούμενων ποικιλιών, και των λοιπών χα¬ 
ρακτηριστικών των δενδρώνων αυτών. 

γ) Γ ια την ετήσια έρευνα αμπελουργικών καλλιεργειών, 
η εξακρίβωση των μεταβολών που πραγματοποιήθηκαν 
στην καλλιεργούμενη έκταση οινοποιήσιμων ποικιλιών 
αμπέλου, κατά την καλλιεργητική περίοδο 1995-96. 

δ) Γ ία την ετήσια έρευνα σιτηρών και την ετήσια έρευνα 
φυτικών προϊόντων εκτός σιτηρών, η συλλογή στοιχείων 
επί της καλλιεργούμενης έκτασης, της μέσης απόδοσης 
και της συγκομισθείσας παραγωγής σιτηρών και άλλων 
φυτικών προϊόντων (βαμβάκι, καπνός, κ.λπ.) αντίστοιχα. 

4. Για τη διενέργεια των ερευνών θα εφαρμοστεί η μέ¬ 
θοδος της δισταδιακής στρωματοποιημένης δειγματολη¬ 
ψίας, με πρωτογενή μονάδα το Δήμο ή την Κοινότητα και 
τελική μονάδα την εκμετάλλευση, μετά από προηγούμενη 
στρωμάτωση των μονάδων, τόσο στο πρώτο όσο και στο 
τελικό στάδιο. Ως πλαίσιο δειγματοληψίας θα χρησιμοποι¬ 
ηθεί το μητρώο των γεωργικών και κτηνοτροφικών εκμε¬ 
ταλλεύσεων που καταρτίστηκε από τα στοιχεία της Γενι¬ 
κής Απογραφής Γεωργίας - Κτηνοτροφίας έτους 1991. 

5. Οι έρευνες θα διενεργηθούν μέσα στο 1996 με δια¬ 
φορετική κατά περίπτωση περίοδο αναφοράς των στοι¬ 
χείων. Η διαβίβαση των αποτελεσμάτων στην Κοινότητα 
θα γίνει μέσα στις προθεσμίες που προβλέπονται στις 
Οδηγίες και τους Κανονισμούς του Συμβουλίου της Ε.Ε., 
οι οποίες μνημονεύονται στο εδάφιο 2 του σκεπτικού της 
Απόφασης. 

6. Τα όργανα που θα χρησιμοποιηθούν για την ενημέ¬ 
ρωση των καταλόγων πλαισίων και τη συμπλήρωση των 
ερωτηματολογίων θα είναι εκτός των μονίμων και επί συμ- 
βάσει υπαλλήλων της Γ.Γ. ΕΣΥΕ, υπάλληλοι άλλων Δημο¬ 
σίων Υπηρεσιών, Ο.Τ.Α., Δημοσίων Επιχειρήσεων και Ορ¬ 
γανισμών, καθώς και ιδιώτες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 ΜαΤου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΟΝΙΟΥ Α. ΠΑΠΑΔΟΠΟΥΛΟΣ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 


Αριθ. 10466/Γ-484 (2) 

Έγκριση και προκήρυξη διενέργειας των ερευνών ΡΡΟΟ- 
ΟΟΜ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 

β. Του Νόμου 1558/85 «περί Κυβερνήσεο)ς και Κυβερ¬ 
νητικών Οργάνων» και του άρθορυ 27 του Ν. 2081/92. 

γ. Του άρθρου 9 του Ν. 2392/96 «Πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ. ΕΣΥΕ». 

2. Τον Κανονισμό ΕΟΚ αριθ. 3924/91 του Συμβουλίου 
της Ε.Ε. για τη διενέργεια των ερευνών. 

3. Το ουμβόλαιο αριθ. 55630008 που υπογράφηκε από 
τη Γ.Γ. ΕΣΥΕ και το Στατιστικό Γ ραφείο των Ε.Κ. (Ευτοε- 
Ι3ΐ). 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού της Γ.Γ. ΕΣΥΕ (ειδ. φορέα 13-610) ύψους 
85.000.000 δρχ. για το οικονομικό έτος 1996. Η εν λόγω 
δαπάνη θα βαρύνει: 

α. Τον ΚΑΕ 5354, κατά 19.000.000 δρχ. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε. τα οποία θα σταλούν στο λογαριασμό 
της Γ.Γ. ΕΣΥΕ στην Τράπεζα της Ελλάδος, σύμφωνα δε με 
την κοινή απόφαση των Υπουργών Συντονισμού και Οικο¬ 
νομικών αριθ. 9611/3860/3.4.80 με θέμα «Εμφάνιση δο¬ 
σοληψιών του Ελληνικού Δημοσίου μετά των Ευρωπαϊκών 
Κοινοτήτων» και μέσω του Υπολόγου Συμψηφισμού θα εγ- 
γραφούν στον προϋπολογισμό της Γ.Γ. ΕΣΥΕ (ειδ. φορέας 
13-610 και στον ΚΑΕ 5354). 

β. Τον ΚΑΕ 5332, κατά 66.000.000 δρχ. 

Η ανωτέρω δαπάνη θα καλυφθεί από το Επιχειρησιακό 
Πρόγραμμα «Κλεισθένης» για την αναδιοργάνωση της Δη¬ 
μόσιας Διοίκησης, το οποίο χρηματοδοτείται, κατά 50% 
από την Ε.Ε. 

5. Τη σχετική εισήγηση αριθ. Η-1604/23.4.96 του Τμή¬ 
ματος Στατιστικών Βιομηχανικών Προϊότων και Πρώτων 
Υλών της Δ/νσης Βιομηχανίας και Εξωτερικού Εμπορίου 
της Γ.Γ. ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια εντός 
του έτους 1996 από το Τμήμα Στατιστικών Βιομηχανικών 
Προϊόντων και Πρώτων Υλών της Δ/νσης Βιομηχανίας και 
Εξωτερικού Εμπορίου της Γ.Γ. ΕΣΥΕ, των κατωτέρω 
ερευνών: 

α. Ετήσια έρευνα παραγωγής και πωλήσεων βιομηχανι¬ 
κών προϊόντων όλων των κλάδων οικονομικής δραστηριό¬ 
τητας της ΝΑΟΕ Αναθ. 1, έτους 1994 και έτους 1995 (έτη 
αναφοράς των στοιχείων). 

β. Τριμηνιαία έρευνα παραγωγής και πωλήσεων κλω¬ 
στοϋφαντουργικών προϊόντων (ΝΑΟΕ Αναθ. 1, κλάδοι 17 
και 18). 

γ. Τριμηνιαία έρευνα παραγωγής και πωλήσεων χημικών 
προϊόντων (ΝΑΟΕ Αναθ. 1, κλάδος 24). 

2. Σκοπός των ερευνών είναι η συγκέντρωση στοιχείων 
επί της παραγωγής και των πωλήσεων προϊόντων με βάση 
την κοινοτική ταξινόμιση προϊόντων (ΡΡΟΟΟΟΜ), τα 
οποία παράγονται από μεταποιητικά καταστήματα με 
μέση ετήσια απασχόληση 10 άτομα και άνω. 

3. Τα πρότυπα διενέργειας των ερευνών έχουν εγκριθεί 
με προηγούμενες αποφάσεις του Γενικού Γραμματέα 
ΕΣΥΕ. 

4. Τα όργανα που θα χρησιμοποιηθούν για τη διενέργεια 
των ερευνών θα είναι υπάλληλοι της Γ.Γ. ΕΣΥΕ, μόνιμοι 
και με σύμβαση Ι.Δ. καθώς και ιδιώτες - συνεργάτες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

-♦- 

Αριθ. 1062200/691/0006Α (3) 

Μεταβολή της καθ’ ύλην αρμοδιότητας της ΔΟΥ Ύδρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις: α) του άρθρου 32 του Ν. 1828/89 (ΦΕΚ 
2/Α) «Αναμόρφωση Φορολογίας Εισοδήματος και άλλες 
διατάξεις» και β) του άρθρου 5 παρ. 5 του Π.Δ. 551/88 
«Οργάνισμός Νομαρχιών (Οργάνωση Οικονομικών Υπηρε¬ 
σιών)» ΦΕΚ 259/Α. 

2. Την αριθ. 1108773/1176/0006Α· απόφασή μας, με 
την οποία περιορίστηκε μέχρι 30.6.1996 η καθ' ύλην αρ¬ 
μοδιότητα της ΔΟΥ Ύδρας. 

3. Την αδυναμία άσκησης, από τη ΔΟΥ Ύδρας, από 
1.7.1996 των αρμοδιοτήτων, που καθορίζονται από τις 
διατάξεις των περιπτώσεων α’ και β’ της παραγράφου 1 
του άρθρου 5 του Π.Δ. 551/88. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1) Ορίζουμε όπως, η καθ’ ύλην αρμοδιότητα της ΔΟΥ 
Ύδρας, περιοριστεί στην οριζόμενη από τις διατάξεις των 
παραγράφων 1 (περιπτώσεις γ’, δ’ και ε’) και 2 του άρθρου 
5 του Π.Δ. 551/88, μέχρι την έκδοση του νέου Οργανι¬ 
σμού του Υπουργείου Οικονομικών. 

2) Τις αρμοδιότητες των διατάξεων των περιπτώσεων α’ 
και β’ της παραγράφου 1 του άρθρου 5 του Π.Δ. 551/88 
εξακολουθεί να ασκεί μέχρι την παραπάνω ημερομηνία, η 
ΔΟΥ Πόρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 1996 

ο ΥΠΟΥΡΓΟΣ 

Α. ΠΑΠΑΔΟΠΟΥΛΟΣ 


Αριθ. 1064071/5180/0016 (4) 

Τρόπος υπολογισμού και διανομής του προβλεπόμενου 
στην παρ. 7 του άρθρου 27 του Ν. 2166/1993 ποσού, 
δικαιούχοι και άλλες λεπτομέρειες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 27 του 
Νόμου 2166/1993 (ΦΕΚ 137/Α/24.8.1993), όπως τρο¬ 
ποποιήθηκαν και συμπληρώθηκαν με το εδάφιο ε' της 
παρ. 1 του άρθρου 16 του Ν. 2227 (ΦΕΚ 129/Α7 
11.8.1994) με τις οποίες αποδίδεται στους εφοριακούς, 
τους λοιπούς υπαλλήλους που υπηρετούν στις φορολογι¬ 
κές υπηρεσίες του Υπουργείου Οικονομικών, τους υπαλ¬ 
λήλους του ΚΕ.Π.Υ.Ο. και τους υπαλλήλος του Ν.Σ. Κρά¬ 
τους, ποσοστό επί των εισπράξεων των βεβαιωμένων 
κατά την 31.12.1992 και κάθε επόμενου έτους στις 
Δ.Ο.Υ. οφειλών, όπως αυτό καθορίζεται από τις διατάξεις 
αυτές, καθώς και ποσοστό από τα ετήσια φορολογικά 
έσοδα εφόσον αυτά υπερβούν τα προϋπολογιζόμενα. 

2. Τις διατάξεις της παρ. 24 άρθρ. 4 του Ν. 2390/96 
(ΦΕΚ 54Α') και τις διατάξεις του τελευταίου εδαφίου της 
παρ. 7 του άρθρου 27 του Νόμου 2166/93 καθώς και το 
εδάφιο ε’ της παρ. 1 του άρθρου 16 του Ν. 2227/94, με 
τις οποίες εξουσιοδοτείται ο Υπουργός Οικονομικών να 
καθορίζει με αποφάσεις του τους δικαιούχους, τα κριτήρια 
υπολογισμού και διανομής του ποσού στους δικαιούχους 
των ως άνω ποσών, καθώς και κάθε άλλη λεπτομέρεια, που 
ε'ιναι αναγκαία για την εφαρμογή των διατάξεων αυτών. 

3. Τη διάταξη του άρθρου 10 παρ. 5 του Ν. 2343/95 
(ΦΕΚ 211/Α·) Αναδιοργάνωση Υπηρ. Υπ. Οικον. 

4. Το άρθρο 40 του Ν. 849/78 (φ. 232). 

5. Τις αποΓοάσεις μας με αριθ. 1120111/8114/0016/ 
21.9.1993 και 1036128/2865/0016/29.3.1994 και 
1048443/3692/0016/17.4.1995 για το παραπάνω 
θέμα. 

6. Την αριθ. 411/24.1.1996 κοινή απόφαση του Πρω¬ 
θυπουργού και Υπουργού Οικονομικών για την ανάθεση 
αρμοδιοτήτων στους Υφυπουργούς Οικονομικών, αποφα¬ 
σίζουμε: 

1. Το προβλεπόμενο από τις διατάξεις της παραγράφου 
7 του άρθρου 27 του Ν. 2166/93, όπως τροποποιήθηκαν 
και συμπληρώθηκαν με το εδάφιο ε' της παραγράφου 1 
του άρθρου 16 του Ν. 2227/94, ποσοστό επί των βεβαιω¬ 
μένων κατά την 31 Δεκεμβρίου 1992 και κάθε επόμενου 
έτους, πάσης φύσεως οφειλών, θα προσδιορίζεται επί του 
συνόλου των εισπράξεων των Δ.Ο.Υ. επί των οφειλών αυ¬ 
τών στις οποίες θα περιλαμβάνονται και οι επ’ αυτών υπο¬ 
λογιζόμενες προσαυξήσεις εκπρόθεσμης καταβολής, 
συμβατικοί τόκοι και τέλη. 

Το σύνολο των παραπάνω εισπράξεων θα προσδιορίζε¬ 
ται μηχανογραφικά, όσον αφορά τις μηχανογράφημένες 
Δ.Ο.Υ. Όσον αφορά τις μη μηχανογραφημένες Δ.Ο.Υ., οι 
οποίες κατά πλειονότητα είναι Δ.Ο.Υ. Β’ τάξης, το σύνολο 
των εισπράξεών τους θα προσδιορίζεται αναλογικά σε 
σχέση με το σύνολο των εισπράξεών του θα προσδιορίζε¬ 
ται αναλογικά σε σχέση με το σύνολο των αποτελεσμάτων 
των εισπράξεων των μηχανογραφημένων Δ.Ο.Υ. σε ποσο¬ 
στό 10%. 

2. Κατ’ εξουσιοδότηση του Ν. 2227/94 και από την 
1.1.1994 το ανωτέρω ποσοστό έχει οριστεί σε 4%. Με την 
παρούσα αυξάνουμε το ανωτέρω ποσοστό αυτό σε 5% 
από 1.1.1996. 

3. Το προβλεπόμενο από τις ίδιες διατάξεις ποσοστό 
τρία τοις χιλίοις (3%ο), επί των (ρορολογικών Εσόδων, στην 
περίπτωση πσυ αυτά υπερβούν τα πρσϋπολογιοθέντα, θα 
προσδιορίζεται επί του συνόλου των εσόδων αυτών, όπως 
αυτά εμ(ρανίζονται στσν Κρατικό Προϋπολογισμό και 
έχουν ταξινομηθεί σε έσσδα από άμεσους και έμμεσους 
φόρους. Η διαπίστοκιη της υπέρβασης ή μη των Εσόδων 
αυτών θα γίνεται με τσ κλείσιμο του κάθε οικονομικού 
έτους από την αρμόδια Διεύθυνση του Γενικού Λογιστη¬ 
ρίου του Κράτους. 

4. Τα προσδιοριζόμενα από τις ανωτέρω παραγράφους 
αποτελέσματα θα τίθενται υπόψη των αρμοδίων Διευθύν¬ 
σεων: α) 16ης Εισπράξεως Δημοσίων Εσόδων, β) 20ης 
Προϋπσλσγισμού και γ) 24ης Λογαριασμών Δημσσίου. 

Η αρμόδια Δ/νση του Γ.Λ.Κ. (24η Δ/νση) μετά από έγ¬ 
γραφο που θα της απευθύνει η 16η Δ/νση Εισπράξεως 
Δημσσίων Εσόδων, αναφσρικά με το ύψος των ποσών που 
εισπράχθηκαν και το αναλογούν ποσοστό σύμφωνα με 
όσα προαναφέραμε, θα δίνει εντολή στην Τράπεζα της 
Ελλάδος, για τη χορήγηση τσυ αναλογσύντος ποσού σε πί¬ 
στωση του ειδικού έντοκου λογαριασμού που τηρείται σε 
οποιαδήποτε από τις λειτουργούσες στην Ελλάδα ανα¬ 
γνωρισμένες Τράπεζες, οι οποίες συμμετέχουν στο συμ- 
ψηφιστικό γραφείο της Τράπεζας της Ελλάδος. 

Η Τράπεζα αυτή αναδεικνύεται κατόπιν πλειοδοτικού 
διαγωνισμού, που διενεργεί η Επιτροπή Διαχείρισης. Η 
Επιτροπή ύστερα από το διάστημα που έχει συμφωνηθεί ή 
όταν δεν τηρούνται οι συμ(ρωνημένοι όροι με την εν λόγω 
Τράπεζα, εφόσον κρίνει απαραίτητο αναζητεί με την ίδια 
διαδικασία άλλη Τράπεζα, η οποία θα εξυπηρετεί τα συμ¬ 
φέροντα των δικαιούχων κατά το καλύτερο τρόπο. 

Οι τόκοι του λογαριασμού αυτού θα αποτελούν αντικεί¬ 
μενο διανομής στους δικαιούχους και ο λογαριασμός αυ¬ 
τός θα βαρύνεται με τις τυχόν δαπάνες λειτουργίας και 
διαχείρισής του. 

5. Δικαιούχοι των προσδιοριζομένων όπως παραπάνω 
ποσών μετά την κατάθεσή τους στον ειδικό έντοκο λογ/ 
σμό είναι όλοι οι εφοριακοί υπάλληλοι, καθώς και οι λοιποί 
μόνιμοι υπάλληλοι που υπηρετούν στις φορολογικές υπη¬ 
ρεσίες του Υπουργείου Οικονομικών στην Κεντρική Υπη¬ 
ρεσία του Υπ. Οικονομικών, στο ΚΕ.Π.Υ.Ο. στις Ειδικές 
Αποκεντρωμένες Υπηρεσίες του Υπ. Οικονομικών και 
στις Κτηματικές Υπηρεσίες, ήτοι δακτυλογράφοι - μετα¬ 
φραστές - μηχανικοί όλων των ειδικοτήτων, επιμελητές, 
καθαρίστριες, οδηγοί αυτοκινήτων, τεχνικοί υπάλληλοι 
εργάτες κ.λπ., εφοριακοί και λοιποί ως άνω υπάλληλοι 
συμβασιούχοι αορίστου χρόνου δημοσίου και ιδιωτικού δι¬ 
καίου (υπάλληλοι με σχέση εργασίας αορίστου χρόνου με¬ 
ρικής απασχόλησης θα λαμβάνουν το αναλογούν ποσό) 
και τέλος οι Διοικητικοί υπάλληλοι του Ν.Σ. Κράτους. 

Δικαιούχοι του εν λόγω ποσοστού είναι και όσοι υπάλλη¬ 
λοι καταλαμβάνουν θέση που προβλέπεται από τις διατά¬ 
ξεις του Ν. 1558/85, και υπηρετούν στο Υπ. Οικονομικών 
και συγκεκριμένα στο γραφείο και του Υπουργού Οικονο¬ 
μικών, του Υφυπουργού με αρμοδιότητα τα φορολογικά 
θέματα. 

6. Δεν δικαιούνται και δεν συμμετέχουν στη διανομή του 
ποσού οι Δημοσιονομικοί υπάλληλοι, οι συμβασιούχοι ορι¬ 
σμένου χρόνου, οι ωρομίσθιοι, καθώς και οι υπάλληλοι που 
λαμβάνουν ΔΕΤΕ-ΔΕΧΕ ή Επίδομα Ελεγκτών Δημόσιας 
Διοίκησης, ανεξάρτητα σε ποια Υπηρεσία υπηρετούν. 


Υπάλληλοι που δεν υπηρέτησαν ολόκληρο το χρονικό διά¬ 
στημα λόγω διορισμού, μετάταξης, οριστικής αποχώρη¬ 
σης, διαθεσιμότητας συνέπεια πειθαρχικής ποινής, 
άδειας άνευ αποδοχών, αναρρωτικής άδειας και λοιπών ει¬ 
δικών αδειών δικαιούνται μειωμένο ποσό ανάλογα με τον 
χρόνο που υπηρέτησαν κατά το διάστημα αυτό. Δεν περι¬ 
κόπτονται η κανονική άδεια, η άδεια κύησης και λοχείας, η 
αιμοδοτική, εκλογική, η γονική 4 ημερών και άδεια οθό¬ 
νης. Υπάλληλοι που είναι αποσπασμένοι σε άλλες Υπηρε¬ 
σίες του Εσωτερικού ή του Εξωτερικού, ή σε Διεθνείς Ορ¬ 
γανισμούς δεν δικαιούνται και δεν συμμετέχουν στη δια¬ 
νομή του ποσού για τον χρόνο απόσπασής τους. Επίσης 
δεν συμμετέχουν όσοι υπηρετούν με απόσπαση από άλ¬ 
λες υπηρεσίες στις προαναφερόμενες στην παρ. 5 της 
παρούσας τοιαύτες. 

Εξαιρούνται οι εφοριακοί και λοιποί υπάλληλοι που είναι 
αποσπασμένοι σε πολιτικά γραφεία σύμφωνα με τις ισχύ- 
ουσες διατάξεις. 

7. Η διανομή του αναλογούντος ποσού στους δικαιού¬ 
χους γίνεται σύμφωνα με το συνολικό χρόνο υπηρεσίας 
τους και με βάση το χρονοεπίδομα που τους χορηγείται 
στο βασικό τους μισθό. Η διανομή του ποσού σε υπαλλή¬ 
λους με αυξημένο χρονοεπίδομα, θα υπολογίζεται στο 
πραγματικό χρονοεπίδομα, πλην των περιπτώσεων που 
εμπίπτουν στις διατάξεις του Ν. 287/76 και Ν. 2085/92, 
υπηρετούντων υπαλλήλων σε παραμεθόριες και προβλη¬ 
ματικές περιοχές. 

Η σχέση νεσεισερχσμένου δικαιούχου υπαλλήλου (0% 
χρονοεπίδομα) με υπάλληλο που έχει εξαντλήσει το χρο- 
νοεπιδομα (60%) είναι 1 προς 2,2. 

8. Η πληρωμή των ποσών στους δικαιούχους γίνεται με 
καταστάσεις ανά δίμηνο από το ΚΕ.Π.Υ.Ο. μετά από έγ¬ 
γραφο της Επιτροπής Διαχείρισης και η φορολογική αντι¬ 
μετώπιση είναι ίδια με την αμοιβή των ΔΙΒΕΕΤ. Απαγορεύ¬ 
εται η χειρόγραφη εκκαθάριση καταβολής των ποσών 
στους δικαιούχους ανεξαρτήτου αιτίας. 

Η Επιτροπή Διαχείρισης με απόφασή της διαθέτει για 
πολιτιστικούς και κοινωνικούς σκοπούς, των αντιστοίχων 
τμημάτων της Π.Ο.Ε. - Δ.Ο.Υ., του συλλόγου υπαλλήλων 
ΚΕ.Π.Υ.Ο., ποσοστό μέχρι 0,6% επί του προς διανομή 
ετησίως ποσού. 

Στην περίπτωση που στις καταστάσεις περιλαμβάνονται 
και μη δικαιούχοι ή υπάρχουν περικοπές, οι Προϊστάμενοι 
των Υπηρεσιών θα καταθέτουν τα αντίστοιχα ποσά στο λο¬ 
γαριασμό που τηρείται στην Τράπεζα που έχει αποφασίσει 
η Επιτρσπή Διαχείρισης. 

Εάν εκ παραδρσμής δεν έχει γίνει περικσπή και έχει κα¬ 
ταβληθεί τσ σχετικό ποσό ο Πρσϊστάμενσς της Υπηρεσίας 
υποχρεούται όπως αναζητήσει αμέσως τσ σχετικό ποσό 
και το καταθέσει όπως προαναφέραμε. 

Στην περίπτωση αυτή θα διαβιβάζεται και σχετικό έγ¬ 
γραφο του Προϊσταμένου στο οποίο θα αναγράφονται 
εκτός του καθαρού επιστρεφομένου ποσού και τα ποσά 
των κρατήσεων προκειμένου η Επιτροπή Διαχείρισης να 
αποδώσει μειωμένες τις σχετικές κρατήσεις. 

Στις περιπτώσεις που στις καταστάσεις τυχόν περιλαμ¬ 
βάνονται μη δικαιούχοι και οι Προϊστάμενοι καταβάλλουν 
τα σχετικά ποσά χωρίς να κάνουν τις πιο πάνω περικοπές, 
θα καταλογίζεται το σχετικό ποσό εις βάρσς τους. Οι τυ¬ 
χόν διαφορές από προαγωγές και χρονοεπιδόματα θα εκ¬ 
καθαρίζονται και θα καταβάλλονται μαζί με το τελευταίο 
δίμηνο του κάθε έτους. 

Οι καταοτάσεις πληρωμής θα προωθούνται στις Δ.Ο.Υ. 
από το ΚΕ.Π.Υ.Ο. Η Επιτροπή Διαχείρισης δια του Προέ¬ 
δρου της θα δίνει εντολή στην Τράπεζα που τηρεί το σχε¬ 
τικό λογ/σμό για μεταφορά του ποσού στις αντίστοιχες 
υπηρεσίες. 

9. Η 9η Δ/νση Ελέγχων παρακαλείται να δώσει εντολές 
στους αρμόδιους Επιθεωρητές να ελέγχουν σε όλες τις 
Υπηρεσίες τις καταστάσεις πληρωμής. 

10. Για τη διαχείριση τσυ ειδικσύ εντόκου λογαριασμού 
ορίζεται επιτροπή αποτελούμενη από τους: 

α) τον Γενικό Διευθυντή Φορολογίας, ο οποίος προε¬ 
δρεύει στην Επιτροπή με αναπληρωτή του τον αρχαιότερο 
των υπό στοιχεία β' μελών, 

β) τους Προϊσταμένους της 13ης Δ/νσης Φορολογίας 
Κεφαλαίου της 14ης Δ/νσης Φ.Π.Α. και της 16ης Δ/νσης 
Είσπραξης Δημοσίων Εσόδων ή τσυς νόμιμους αναπληρω¬ 
τές τους και 

γ) τον Πρόεδρο της Π.Ο.Ε. - Δ.Ο,Υ. ή νόμιμο εκπρό¬ 
σωπό τσυ. 

Γραμματέας της Επιτροπής ορίζεται ο Προϊστάμενος 
του Α’ Τμήματος της 5ης Δ/νσης Οικονομικσύ. 

Στις συνεδριάσεις της Επιτρσπής δύναται να παρευρί- 
σκεται και ο Πρόεδρος του συλλόγου εργαζομένων ΚΕ.- 
Π.Υ.Ο. ή ο νόμιμος εκπρόσωπός τσυ, με δικαίωμα λόγου 
και χωρίς δικαίωμα ψήφου. 

Έργο της Επιτροπής αυτής είναι η παρακολούθηση του 
ειδικού έντοκου λογαριασμού, η λήψη αποφάσεων για το 
ύψος του διανεμόμενου κάθε φορά ποσού στους δικαιού¬ 
χους και η επίλυση προβλημάτων που ανακύπτουν από την 
όλη διαδικασία, καθώς και η απόδσση των σχετικών κρα¬ 
τήσεων στην Η' Δ.Ο.Υ. ΑΘΗΝΩΝ. 

11. Μετά την καταβολή των ποσών στσυς δικαιούχους 
υπαλλήλους για τις σχετικές εισπράξεις που πραγματο¬ 
ποιούνται μέχρι 31 Δεκεμβρίου κάθε έτους η Επιτροπή 
Διαχείρισης προέρχεται στη σύνταξη σχετικού απολογι¬ 
σμού βάσει μηχανογραφικών στοιχείων του ΚΕ.Π.Υ.Ο. και 
της Τράπεζας που τηρείται ο ειδικός έντοκος λογαρια¬ 
σμός, τον οποίον υποβάλλει δια του Προέδρου της στο 
Ελεγκτικό Συνέδριο. 

12. Για την αντιμετώπιση των εργασιών της Επιτροπής 
θα λειτουργήσει γραμματεία, αποτελούμενη από 1 ή 2 
υπαλλήλους και τον γραμματέα της Επιτροπής. 

13. Τα μέλη της Επιτροπής και της Γραμματείας θα 
αμείβονται. Το ύψος της αμοιβής και λοιπές λεπτομέρειες 
θα καθοριστούν με απόφαση του Προέδρου της Επιτρο¬ 
πής. Η αμοιβή δεν μπορεί να υπερβαίνει ανά μήνα το 1/2 
των μηνιαίων ακαθάριστων αποδοχών που προκύπτουν 
από την παρούσα απόφαση για δικαιούχο με χρονοεπί¬ 
δομα 60%. 

14. Παύουν να ισχύουν στο εξής όλες οι προηγούμενες 
αποφάσεις μας, αναφορικά με το θέμα αυτό. 

15. Η παρούσα απόφαση επιφέρει στον προϋπολογισμό 
δαπάνη 2 δισεκατσμμυρίων ετησίως, η οποία βαρύνει τον 
ΚΑΕ 0324 του Υπουργείου Οικονομικών ΕΦ 110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 ίουνίου 1996 

ο ΥΦΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 


Αριθ. Γ2/3204 (5) 

Συγκρότηση Γραφείων στη Δ/νση Σπσυδών Δ.Ε. του 
ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1566/85 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και 
άλλες διατάξεις». 

2. Το εδάφιο ζ της παρ. 1 του άρθρου 88 του Ν. 1566/ 
85. 

3. Τις διατάξεις της αριθ. Η/8179/15.10.85 (ΦΕΚ 623/ 
Τ.Β718.10.85) Υπουργικής Απόφασης τσυ ΥΠΕΠΘ. 

4. Τις διατάξεις της αριθ. Η/5683/8.8.89 (ΦΕΚ 608/ 
Τ.Β718.8.89) συμπλήρωση της προηγούμενης Υ.Α. του 
ΥΠΕΠΘ. 

5. Την ανάγκη αντιμετώπισης των θεμάτων που αφο¬ 
ρούν την Δ/νση Σπουδών Δ.Ε. όπως της Αγωγής Υγείας 
της Περιβαλλοντικής Εκπαίδευσης, τσυ Σχολικού Επαγ¬ 
γελματικού Προσανατολισμού, των Σχολικών Βιβλιοθη¬ 
κών, των Ξένων Γλωσσών, της Επιμόρφωσης των Εκπαι¬ 
δευτικών κ.α. 

6. Την ανάγκη υλοποίησης των προγραμμάτων του 2ου 
Κοινοτικού Πλαισίου Στήριξης για τα παραπάνω θέματα, 
αποφασίζουμε: 

1. Τη συγκρότηση γραφείων στη Διεύθυνση Σπουδών 
Δευτεροβάθμιας Εκπαίδευσης του ΥΠΕΠΘ: 

α) Αγωγής Υγείας. 

β) Περιβαλλοντικής Εκπαίδευσης. 

γ) Σχολικός Επαγγελματικός Προσανατολισμός. 

δ) Σχσλικών Βιβλιοθηκών. 

ε) Επιμόρφωσης. 

στ) Ξένων Γλωσσών. 

ζ) Κινητικότητας. 

2. Η στελέχωση των γραφείων αυτών θα γίνει με διατε¬ 
θειμένους υπαλλήλους ή εκπ/κούς της Δ/νσης Σπουδών 
Δ.Ε. και των άλλων Δ/νσεων του ΥΠΕΠΘ που εμπλέκονται 
στα παραπάνω θέματα. 

3. Οι δαπάνες που προκαλούνται για την εφαρμογή του 
έργου στήριξης των παραπάνω αναφερομένων γραφείων 
θα βαρύνσυν και τις πιστώσεις που προβλέπονται από τις 
ισχύουσες διατάξεις. 

4. Κάθε άλλη διάταξη που αντίκειται στις παραπάνω 
ρυθμίσεις παύει να ισχύει από τη δημοσίευση της απόφα¬ 
σης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 ΜαΓου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-4- 

Αριθ. Ε5/1238 (6) 

Μετεγγραφές σπουδαστών Τ.Ε.Ι. Εσωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του εδαφίου β’ της παρ. 2 του άρθρου 4 του Ν. 1865/ 
89 (ΦΕΚ 210 τ.Α'). 

β) Της παρ. 5 του άρθρου 2 του Ν. 1966/91 (ΦΕΚ 147 
τ-Α’), αποφασίζουμε: 

Καθορίζουμε τις προθεσμίες υποβολής δικαιολογητι- 
κών και τα απαιτούμενα δικαιολογητικά για τις μετεγγρα¬ 
φές σπουδαστών Τ.Ε.Ι. εσωτερικού ως ακολούθως: 

1. Για τις μετεγγραφές πολυτέκνων γονέων και τέκνων 
πολυτέκνων χωρίς ποσοτικό περιορισμό, σύμφωνα με τις 
διατάξεις των άρθρων 2 και 3 της αριθ. Β3/2274/87 από¬ 
φασης (ΦΕΚ 346 τ.Β’), όπως κυρώθηκε με το άρθρο 1 του 
Ν. 1865/89 (ΦΕΚ 210 τ. Α’) και συμπληρώθηκε με το άρ¬ 
θρο 2 του Ν. 1966/91 (ΦΕΚ 147 τ.Α’), υποβάλλονται στο 
τμήμα υποδοχής, από 1 έως 15 Νοεμβρίου 1996 τα εξής 
δικαιολογητικά: 

α) Αίτηση του ενδιαφερομένου. 

β) Αναλυτικό πιστοποιητικό σπουδών ή βεβαίωση εγ¬ 
γραφής προκειμένου για νεοεισαχθέντες. 

γ) Βεβαίωση της Ανώτατης Συνομοσπονδίας Πολυτέ¬ 
κνων Ελλάδος. 

δ) Έγγραφο δημόσιας αρχής ή αντίγραφο λογαριασμού 
κοινής ωφέλειας από το οποίο προκύπτει ο τόπος μόνιμης 
κατοικίας των γονέων. 

Το τμήμα υποδοχής διενεργεί τις μετεγγραφές αυτές 
μέσα στο διάστημα από 16 έως 30 Νοεμβρίου 1996. 

2. Για τις μετεγγραφές με ποσοτικό περιορισμό, όπως 
αυτές προβλέπονται από τις διτάξεις ταυ άρθρου 2 της 
Β3/2274/87 απόφασης (ΦΕΚ 346 τ.Β’), όπως αυτή κυρώ¬ 
θηκε με τσ άρθρο 1 του Ν. 1865/89 (ΦΕΚ 210 τ.Α') και 
συμπληρώθηκε με το άρθρο 2 του Ν. 1966/91 (ΦΕΚ 147 
τ.Α’), τα προβλεπόμενα, κατά περίπρωση, δικαιολογητικά 
υποβάλλονται στο τμήμα υποδοχής από 1 έως 15 Νοεμ¬ 
βρίου 1996. 

Προκειμένου για νεοεισαχθέντες, πέραν από τα πρσ- 
βλεπόμενα από την αριθ. Β3/2274/87 απόφαση δικαιολο- 
γητικά, υποβάλλεται και αντίγραφο του ατομικού δελτίου 
επιτυχίας που χορηγείται από το Λύκειο του ενδιαφερομέ¬ 
νου ή βεβαίωση βαθμολσγίας από τη Δ/νση ή το Γ ραφείο 
Δ/θμιας Εκπαίδευσης στο οποίο υπάγεται το Λύκειο του 
ενδιαφερομένου. 

Το τμήμα υποδοχής υποχρεούται να διενεργήσει τις πα¬ 
ραπάνω μετεγγραφές μέσα σε τρεις (3) μήνες από τη λήξη 
της προθεσμίας υποβολής των δικαιολογητικών. 

3. Από την απόφαση αυτή δεν προκαλείται δαπάνη σε 
βόρσς του τακτικού πρϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. Φ55/1022 (7) 

Τροποποίηση του πρώτου εδαφίου της παρ. 1 του άρθρου 
6 του καταστατικού το κλάδου σύνταξης του ΤΣΕΥΠ 
Αθηνών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 4434/1929 
(325Α). 


2. Τις διατάξεις των άρθρων 23 και 27 του Ν. 1558/ 
1985 (137Α), του άρθρου υ ιου Π.Δ. 437/1985 (157Α), 
του άρθρου 15 του Π.Δ. 213/1992 (102 Α’) και του Π.Δ. 
372/1995 (201 Α). 

3. Τις διατάξεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081/1992 (154Α). 

4. Τη γνώμη του Διοικητικού Συμβουλίου του Ταμείου 
Συντάξεων Εφημεριδοπωλών και Υπαλλήλων του Πρακτο¬ 
ρείου Αθηνών που διατυπώθηκε κατά την 39/22.11.1995 
συνεδρίασή του. 

5. Την γνώμη του Συμβουλίου Κοινωνικής Ασφάλισης 
που διατυπώθηκε κατά την 95/15.5.1996 συνεδρίαση της 
ΚΗ περιόδου. 

6. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Συντάξεων Εφημεριδοπωλών και Υπαλλήλων 
του Πρακτορείου Αθηνών (ΝΠΔΔ) ύψους 2.500.000 δρχ. 
περίπου για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους Κ.Α.Ε. 0611 μέχρι 0618 και 
0636-0637 του προϋπολογισμού του κλάδου σύνταξης 
του Ταμείου οι οποίες ανέρχονται στο ποσό των 
1.959.132.000 δρχ., αποφασίζουμε: 

Το πρώτο εδάφιο της παρ. 1 του άρθρου 6 του καταστα¬ 
τικού του κλάδου σύνταξης του Ταμείου Συντάξεων Εφη¬ 
μεριδοπωλών και Υπαλλήλων του Πρακτορείου Αθηνών, 
αντικαθίσταται ως εξής: 

«Ως συντάξιμες αποδοχές, για τον υπολογισμό του πο¬ 
σού της σύνταξης των ασφαλισμένων του ταμείου, λαμβά- 
νεται υπόψη ο μέσος όρος των κατωτάτων ορίων των βα¬ 
σικών μισθών των τελευταίων 36 μηνών, που καθορίζο¬ 
νται, με βάση τα χρόνια ασφάλισης, από την 3η μισθολο- 
γική κλίμακα της Συλλογικής Σύμβασης Εργασίας “Για 
τους όρους αμοιβής και εργασίιας των υπαλλήλων - μελών 
της Ενώσεως Προσωπικού Ημερησίων Εφημερίδων Αθη¬ 
νών, που απασχολούνται σε εφημερίδες - μέλη της Ενώ¬ 
σεως Ιδιοκτητών Ημερησίων Εφημερίδων Αθηνών” η 
οποία ισχύει κατά το χρόνο διακοπής της εργασίας κάθε 
ασφαλισμένου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. Φ241/718 (8) 

Αύξηση του παρεχομένου εφάπαξ βοηθήματος από το Τα- 
μείο Προνοίας Δικηγόρων Κερκύρσς. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α’ 
165). 

2. Τις διατάξεις του άρθρου 15 του Π.Δ/τος 213/1992 
(Α’ 102). 

3. Τ ις διατάξεις των άρθρων 23 παρ. 1,26 παρ. 1 του Ν. 
1558/1985 (Α’ 137). 

4. Τις διατάξεις του Π.Δ/τος 372/1995 (Α' 201). 

5. Τις διατάξεις του άρθρου 29Α του Ν. 1558/1985 (Α’ 

137) όπως προσετέθη με το άρθρο 27 τουΝ. 2081/1992 
(Α’ 154). 

6. Τις διατάξεις του άρθρου 7 του Ν. 1275/1982 (Α' 
100 ). 

7. Την 2138/31.1.1996 Απόφαση της Επιτροπής Τιμών 
και Εισοδημάτων. 

8. Το γεγονός ότι με την παρούσα Απόφαση προκαλεί- 
ται δαπάνη ύψους 8.000.000 ετησίως, η οποία δεν επιβα¬ 
ρύνει τον κρατικό προϋπολογισμό αλλά τον προϋπολογι¬ 
σμό του Ταμείου Προνοίας Δικηγόρων Κερκύρας. * 

9. Τη γνώμη του Διοικητικού Συμβουλίου του Ταμείου 
Προνοίας Δικηγόρων Κερκύρας που διατυπώθηκε κατά 
την από 2.5.1996 συνεδρίασή του. 

10. Την αριθ. 80010/12.2.1996 Κοινή Απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων, αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Κερκύρας εφάπαξ βοή¬ 
θημα, αυξάνεται από 1.4.1996 στο ποσό των 75.000 δρχ. 
για κάθε χρόνο συμμετοχής στο Ταμείο. Κατά τα λοιπά 
ισχύει το υπ’ αριθ. 297/25.3.1989 Προεδρικό Διάταγμα 
(Α’ 137). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 1996 

ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 156/675Β (9) 

Αύξηση των συντάξεων του Ταμείου Επικουρικής Ασφάλι¬ 
σης και Πρόνοιας Προσωπικού Ελληνικής Ραδιοφωνίας 

- Τηλεόρασης και Τουρισμού (Τ.Ε.Α.Π.Π.Ε.Ρ.Τ.Τ.). 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (Α' 165). 

2. Τις διατάξεις των άρθρων 23 παρ. 1 οτοιχ. ιε' και 24 
παρ.1 και παρ. 2 στοιχ. γ', 26 παρ. 1 και 27 παρ. 1 στοιχ. δ' 
του Ν. 1558/1985 (Α’ 137) καθώς και το Π.Δ. 372/1995 
(Α· 9). 

3. Τις διατάξεις του άρθρου 29Α του Ν. 1558/1985 (Α' 
137) όπως προσετέθη με το άρθρο 27 του Ν. 2081/1992 
(Α’ 154). 

4. Το γεγονός ότι από τις διατάξεις της απόφασης προ- 
καλείταιο δαπάνη σε βάρος του προϋπολογισμού του Τα¬ 
μείου Επικουρικής Ασφάλισης και Πρόνοιας Προσωπικού 
Ελληνικής Ραδιοφωνίας - Τηλεόρασης και Τουρισμού, 
ύψους 160 εκ. δρχ. περίπου για το τρέχον οικονομικό έτος 
για την οποία έχει εγγράφει πίστωση στο Κ.Α.Ε. 0621. 

5. Την 80010/12.2.1996 (ΦΕΚ 91/τ.Β713.2.1996) 
κοινή Απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασςκτλίσεων. 

6. Την 2152/19.3.1996 απόφαση της Επιτροπής Τιμών 
και Εισοδημάτων. 

7. Την από 24 Απριλίου 1996 οικονομική έκθεση της Δ/ 
νσης Αναλογιστικών Μελετών της Γ.Γ.Κ.Α. 

8. Την γνώμη του Δ.Σ. του Ταμείου Επικουρικής Ασφά¬ 
λισης και Πρόνοιας Προσωπικού Ελληνικής Ραδιοφωνίας 


- Τηλεόρασης και Τουρισμού που διατυπώθηκε στην υπ’ 
αριθ. 11/28.3.1996 (θ.12ο) απόφασή του, αποφασί¬ 
ζουμε: 

Οι συντάξεις των μέχρι 31.12.1995 συνταξιούχων του 
Ταμείου Επικουρικής Ασφάλισης και Πρόνοιας Προσωπι¬ 
κού Ελληνικής Ραδιοφωνίας - Τηλεόρασης και Τουρι¬ 
σμού, αυξάνονται από 1.1.1996, ως ακολούθως: 

α) Οι συντάξεις μέχρι του ποσού των 100.000 δρχ. κατά 
ποσοστό 7,65%, μη δυναμένων όμως των συντάξεων γή¬ 
ρατος και αναπηρίας να υπολείπονται του ποσού των 
35.000 δρχ, και θανάτου του ποσού των 33.000 δρχ. 

β) Οι συντάξεις από 100.001 δρχ. και άνω, κατά 7.650 
δρχ. μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 ΜαΤου 1996 

ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 3131.2/15/96 (10) 

Έγκριση του Ειδικού Κανονισμού Λιμένα Κέρκυρας με 

αριθ. 51 «περί των τεχνικών χαρακτηριστικών των λα- 

ντζών Λιμένα Κέρκυρας». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1940/91 (ΦΕΚ 
40Α·) «περί Μονάδας Ειδικών Αποστολών Λιμενικού Σώ¬ 
ματος (ΜΕΑ/ΛΣ) και άλλες διατάξεις περί αυτού» που 
αντικαθιστά το άρθρο 156 του Ν.Δ. 187/1973 (ΦΕΚ 261 
Α·)«περί Κ.Δ.Ν.Δ.». 

2. Την με αριθ. πρωτ. 93/2.2.1996 γνώμη Νομάρχη 
Κέρκυρας. 

3. Τον Ειδικό Κανονισμό Λιμένα Κέρκυρας με αριθ. 51 
που μας υποβλήθηκε με την με αριθ. 3131.1/5/96/ 
2.5.1996 αναφορά της Λιμενικής Αρχής με τις διατάξεις 
του οποίου ρυθμίζονται θέματα που αφορούν την εύ¬ 
ρυθμη λειτουργία του Λιμένα Κέρκυρας. 

4. Το άρθρο 29Α του Ν. 1558/1985 (ΦΕΚ 1 37Α') όπως 
προστέθηκε με το άρθρο 27 του Ν. 2081/1992 (ΦΕΚ 
154Α·). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Ειδικό Κανονισμό Λιμένα 
Κέρκυρας με αριθ. 51. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΕΡΚΥΡΑΣ ΜΕ ΑΡΙΘ. 

51 

«Περί των τεχνικών χαρακτηριστικών των λαντζών Λιμένα 
Κέρκυρας». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 
Έχοντας υπόψη: 

(α) Τις διατάξεις του διά του από 9 Ιουνίου 1948 Β.Δ. 
Κωδικοποιημένου Νόμου 499/47 «Περί Πειθαρχικής 
εξουσίας των Προϊσταμένων Λιμενικών Αρχών» (ΦΕΚ 162 
Α’) συδυαζόμενες με τα άρθρα 141 - 157 του Ν.Δ. 

187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261 Α). 

(β) Το άρθρο 156 του ΝΔ 187/1973 (ΦΕΚ 261 Α) «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
του Ν. 1940/91 (ΦΕΚ 40Α) «Μονάδα Ειδικών Αποστολών 
Λιμενικού Σώματος (ΜΕΑ /νΖ) και άλλες διτάξεις περί αυ¬ 
τού». 

(γ) Τις διατάξεις του ΝΔ 444/70 «Περί αρμοδιοτήτων 
του ΑΣ και σχέσεων προς τας αρμοδιότητας των Σωμάτων 
Ασφαλείας» (ΦΕΚ 39Α). 

(δ) Το άρθρο 2 του Γ ενικού Κανονισμού Λιμένα με αριθ. 
6 «Τροποποίηση ορισμένων διατάξεων του Γενικού Κανο¬ 
νισμού Λιμένα αριθ. 3 για τις λεμβουχικές εργασίες» (ΦΕΚ 
858 Β/18.11.94) με το οποίο αντικαταστάθηκε το άρθρο 
5 του Γ ενικού Κανονισμού Λιμένα αριθ. 3 «περί λεμβουχι- 
κών εργασιών» (ΦΕΚ 577 Β/26.7.1994). 

(ε) Το άρθρο 29Α του Ν. 1558/85 (ΦΕΚ 137Α) όπως 
προστέθηκε με το άρθρο 27 του Ν. 2081/92 (ΦΕΚ 154 
Α·). 

(στ) Το γεγονός ότι από τις διατάξεις του παρόντος κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Ειδικό Κανο¬ 
νισμό: 

Άρθρο 1 
Όρια ισχύος 

Ο παρών «Ειδικός Κανονισμός Λιμένα Κέρκυρας» ισχύει 
στη χερσαία και θαλάσσια ζώνη του. τους λιμένες, τους 
όρμους, καθώς και τη θαλάσσια έκταση της περιοχής δι¬ 
καιοδοσίας της Λιμενικής Αρχής Κερκύρας και των υφι¬ 
σταμένων της Λιμενικών Σταθμών και Υπαλλήλων Λιμένα, 
όπως αυτή καθορίζεται από τις κείμενες διατάξεις. 

Άρθρο 2 

Τεχνικά χαρακτηριστικά λαντζών 

1. Για τη χορήγηση νέων αδειών λαντζών, τα σκάφη (λά- 


ντζες) πρέπει να πληρούν απόλυτα τις προϋποθέσεις - 
προδιαγραφές που καθορίζονται από τη Διεύθυνση Ελέγ¬ 
χου Εμπορικών Πλοίων (ΔΕΕΠ) και να είναι ολικού μήκους 
τουλάχιστον δώδεκα (12) μέτρων. 

2. Όσες από τις ανωτέρω λάντζες έχουν χαρακτηρισθεί 
από τη ΔΕΕΠ. «λάντζες μεταφοράς φορτίων» (φορτηγές) 
πρέπει επιπλέον των ανωτέρω χαρακτηριστικών, να είναι 
ταχύτητας τουλάχιστον δέκα (10) κόμβων, όσες δε έχουν 
χαρακτηρισθεί «λάντζες μεταφοράς επιβατών» (επιβατη¬ 
γός), πρέπει να είναι ταχύτητας τουλάχιστον δέκα (10) 
κόμβων και να φέρουν δύο (2) προωστήριες μηχανές. 

Άρθρο 3 

Κυρώσεις 

Οι παραβάτες του παρόντος Ειδικού Κανονισμού, η 
εκτέλεση του οποίου ανατίθεται στα Λιμενικά Όργανα, 
ανεξάρτητα από τις συντρέχουσες ποινικές και αστικές 
ευθύνες, κατά την ισχύουσα Νομοθεσία, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 
Α) το πρώτο εδάφιο της παραγράφου 1 του οποίου τροπο¬ 
ποιήθηκε μεταγενέστερα και ισχύει σύμφωνα με το άρθρο 
2 του Π.Δ. 381/95 (ΦΕΚ 214 Α). 

Κέρκυρα, 2 Μαΐου 1996 

Ο Κεντρικός Λιμενάρχης 
Τ. ΠΑΠΑΪΩΑΝΝΟΥ 

(β) Ο Ειδικός αυτός Κανονισμός ισχύει ένα (1) μήνα μετά 
την ημέρα δημοσίευσής του στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Μαΐου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



